recursal/SuperWikiNEXT-32B huggingface dataset:
Ο **Πήτερ Όλερτον** (αγγλ:Peter Ollerton) είναι παλαίμαχος διεθνής ποδοσφαιριστής, μέλος της εθνικής Αυστραλίας που συμμετείχε στο Μουντιάλ του 1974 και νυν προπονητής της *Green Gully Soccer Club*.

Βιογραφικό
----------

Ο **Όλερτον** γεννήθηκε στις 20 Μαΐου του 1951 στην Αγγλία και έπαιζε στον χώρο της επίθεσης.Αφού αγωνίστηκε στις ομάδες νέων της Πρέστον Νορθ Εντ και της Μπλάκπουλ καθώς και στην Φλίτγουντ Τάουν,μετανάστευσε το 1971 στην Αυστραλία για να αγωνιστεί για την Ringwood Wilhelmina στο Πολιτειακό Πρωτάθλημα της Βικτώρια. Μετέπειτα αγωνίστηκε σε πολλές ομάδες με κυριότερες τις APIA Leichhardt (1974-75), Σάουθ Μέλμπουρν (1976-77), όπου πέτυχε 16 γκολ σε 42 αναμετρήσεις, και Μαρκόνι Στάλιονς (1978) ενώ έκλεισε την καριέρα του το 1980 στην Preston Lions FC της Μελβούρνης.

Με την φανέλα της Εθνικής Αυστραλίας αγωνίστηκε 31 φορές απο το 1974 ως το 1977, πετυχαίνοντας συνολικά 15 τέρματα.Σ το Μουντιάλ του 1974 αγωνίστηκε στους αγώνες κόντρα στην Δυτική Γερμανία και στην Χιλή. Μετά την απόσυρσή του από την ενεργό δράση ασχολήθηκε από το 1983 με την προπονητική με μεγάλη επιτυχία.

Παραπομπές
----------

1. ↑  (πολλαπλές γλώσσες) *Transfermarkt*. 143078. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. f35d0c9a.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* greengully.com Αρχειοθετήθηκε 2009-09-12 στο Wayback Machine.
* theage.com.au
* Προφίλ στο fifa.com Αρχειοθετήθηκε 2010-05-08 στο Wayback Machine.
Η **Σόφι Έβανς** (πραγματικό όνομα **Σόφια Σάμπο**) είναι Ουγγαρέζα ηθοποιός του κινηματογράφου ερωτικών έργων αυστηρώς ακατάλληλων για ανηλίκους.

Βιογραφικά στοιχεία
-------------------

Γεννήθηκε στις 20 Φεβρουαρίου 1976 στο Σέγκεντ. Άρχισε να εργάζεται ως γυμνή χορεύτρια στριπτίζ, ενώ εμφανίστηκε στην Ελλάδα και στην Ισπανία. Στο ερωτικό κλαμπ „Bagdad" ανακαλύφθηκε από έναν κυνηγό ταλαντούχων και από τότε έγινε πορνοστάρ. Είναι παντρεμένη με τον ηθοποιό Τόνι Ρίμπας. Συνεργάστηκε με τον σκηνοθέτη Αντόνιο Αντάμο και την παραγωγό εταιρεία Private Media Group. Έχει περίπου 200 έργα πορνό στο ενεργητικό της, ενώ βραβεύτηκε πολλές φορές για τις επιδόσεις της. Έχει επίσης υποδυθεί ένα ρόλο σε κινηματογραφικό έργο μη ερωτικού περιεχομένου.

Βραβεύσεις
----------

* 2001: FICEB Award (Best Actress)
* 2003: FICEB Award (Ninfa 2003 del público a la mejor Actriz)
* 2007: FICEB Award (Ninfa a toda una carrera / Ninfa for a Career, 2006)

Εξωτερικοί σύνδεσμοι
--------------------

* Sophie Evans στην ιστοσελίδα Internet Adult Film Database

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 61750044
* BNF: cb14056638j (data)
* BNE: XX5569537

 |

 |

1. ↑  Ανακτήθηκε στις 24  Ιουνίου 2019.
Ο όρος **προδιάθεση ομαλότητας** (normalcy bias) ή **προκατάληψη κανονικότητας** (normality bias) αφορά στην ψυχική κατάσταση που εισέρχονται οι άνθρωποι όταν αντιμετωπίζουν μια καταστροφή. Αποτέλεσμα της είναι οι άνθρωποι να υποτιμούν τόσο την πιθανότητα να συμβεί μια καταστροφή, όσο και τις πιθανές επιπτώσεις της. Το παραπάνω μπορεί να οδηγήσει σε καταστάσεις όπου οι άνθρωποι αποτυγχάνουν να προετοιμαστούν επαρκώς για την καταστροφή που έρχεται και σε μεγαλύτερη κλίμακα την αποτυχία κυβερνήσεων να προετοιμάσει τον πληθυσμό για την καταστροφή που έρχεται. Ένα άλλο σύμπτωμα είναι η αδυναμία των ανθρώπων να διαχειριστούν την καταστροφή όταν αυτή συμβεί. Άνθρωποι με υψηλή προδιάθεση ομαλότητας αντιμετωπίζουν δυσκολίες όταν βρεθούν σε καταστάσεις που δεν τους έχουν ξανασυμβεί. Οι άνθρωποι έχουν την τάση να ερμηνεύουν τα σημάδια με τον πιο αισιόδοξο τρόπο και επιμένουν στο συμπέρασμα ότι η κατάσταση είναι λιγότερο σοβαρή.

|  |  |
| --- | --- |
|  | *Αυτό το σχετικό με την ψυχολογία λήμμα χρειάζεται επέκταση. Μπορείτε να βοηθήσετε επεκτείνοντάς το*. |
Το **Στρατηγάτο Βαλανέως** ήταν διοικητική διαίρεση της Βυζαντινής Αυτοκρατορίας, μικρό συνοριακό Θέμα, που καταλάμβανε εδάφη της σημερινής Τουρκίας.

Το στρατηγάτο βρισκόταν στην Κιλικία, περιελάμβανε το Κάστρο Βαλανέως, με την μικρή πόλη της Βαλαναίας, και τις γύρω περιοχές.

Η Άννα Κομνηνή αναφέρει το Βαλανέως, στην *Αλεξιάδα* ως στρατηγάτο και μία από τις περιοχές που αναγνώρισε ο βυζαντινός αυτοκράτορας υπό την εξουσία του Βαλδουίνου της Βουλώνης ως πρώην βυζαντινά εδάφη με την Συνθήκη της Δεαβόλεως το 1108.

Παραπομπές
----------

1. ↑  Γεώργιος Α. Λεβενιώτης, *Η πολιτική κατάρρευση του Βυζαντίου στην ανατολή*, Θεσσαλονίκη 2007, σελ 325
2. ↑  [...]13.12.21 τά τε στρατηγάτα Βαλανέως καὶ Μαρακέως [...], Άννα Κομνηνή, Αλεξιάς, βιβλίο 13
Η **Στρατηγίς Ανταρτούς** (*Στρατηγίς Ἀνταρτοῦς*) ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα.

Η στρατηγίδα περιλάμβανε το οχυρωμένο λιμάνι Ανταρτούς και τις γύρω περιοχές στην σημερινή Συρία. 

Η Άννα Κομνηνή αναφέρει την Ανταρτούς, στην *Αλεξιάδα* ως στρατηγίδα και μία από τις περιοχές που αναγνώρισε ο βυζαντινός αυτοκράτορας υπό την εξουσία του Βαλδουίνου της Βουλώνης ως πρώην βυζαντινά εδάφη με την Συνθήκη της Δεαβόλεως το 1108.

Παραπομπές
----------

1. ↑  Aḥmad ibn ʿAlī Al-Makrīzī,Étienne Marc Quatremère, Histoire des Sultans Mamlouks de l'Égypte, Τόμος 3, σελ. 68
2. ↑  [...]13.12.21 αὶ ἡ Ἀντάραδος μετὰ τῆς Ἀνταρτοῦς· στρατηγίδες γὰρ καὶ ἀμφότερα [...], Άννα Κομνηνή, Αλεξιάς, βιβλίο 13
Ο **Σιδηροδρομικός Σταθμός Χιλιομετρικού Σημείου 59,120 (Λαυρίου - Αγίων Αναργύρων)** ήταν σταθμός των Σιδηροδρόμων Πειραιώς - Αθηνών - Πελοποννήσου, επί της σιδηροδρομικής γραμμής Λαυρίου - Αγίων Αναργύρων. Βρισκόταν στη Νέα Φιλαδέλφεια και έλαβε το όνομά του από τη χιλιομετρική του θέση από το σταθμό Λαυρίου. Η ακριβής ημερομηνία εγκαινίων του σταθμού είναι άγνωστη και εικάζεται ότι ήταν το 1931. Έκλεισε το 1957, μαζί με τη γραμμή Λαυρίου - Αγίων Αναργύρων. Βάσει της μελέτης Σουφλιά, ο σταθμός ταυτίζεται με τον σταθμό μετρό Ιφιγενείας (Δεκελείας, Ιφιγενείας και Τατοίου) της αρχικής γραμμής 5.

Παραπομπές
----------

1. ↑  Χάρτης 8 Γραμμών Μετρό Αθήνας με τους ονοματοθετημένους σταθμούς τους

  

  


| **Προηγούμενος σταθμός** | **Σιδηροδρομικές γραμμές** | **Επόμενος σταθμός** |
| --- | --- | --- |
| Νέα Ιωνία |   | Λαύριο - Άγιοι Ανάργυροι
(κατηργημένη) |   | Μάδυτος |
Η **Οικογένεια Σηφάκη** είναι σημαντική οικογένεια της Κρήτης με ενεργή συμμετοχή στην Εθνική Αντίσταση και προσφορά στον τομέα της εκπαίδευσης και της ιεροσύνης.

Πληροφορίες
-----------

Η οικογένεια έλκει την καταγωγή της από την Αγία Βάρβαρα Ηρακλείου. 

Είναι οικογένεια δασκάλων και αντιστασιακών, με επιφανή μέλη τον ιεροδιδάσκαλο Γεώργιο Σηφάκη, τον δάσκαλο Μιχάηλ Σηφάκη και τον επίσης δάσκαλο Ευάγγελο Σηφάκη. Και οι τρεις εκτελέστηκαν στο Γέρο Λάκκο Γαζίου τον Ιούνιο του 1942 από τους Γερμανούς Κατακτητές και συγκαταλέγονται στους 62 Μάρτυρες της Κρήτης.

Ως ένδειξη ελάχιστου φόρου τιμής, στην πλατεία της Αγίας Βαρβάρας, υπάρχει μνημείο όλων των Αγιοβαρβαριτών πεσόντων κατά τη διάρκεια της Γερμανικής Κατοχής αλλά και προτομή προς τιμή του παπά Γιώργη Σηφάκη, ο οποίος ανέπτυξε σημαντική ιεροδιδασκαλική και ανθρωπιστική δράση στην περιοχή.

Πέραν της αντιστασιακής τους δράσεως, ασχολήθηκαν με την εκπαίδευση όντες όλοι τους δάσκαλοι. Ο Μιχαήλ Σηφάκης ήταν ιδρυτής του σχολικού ιδρύματος "Παλλάδιον Λύκειον" στο Ηράκλειο της Κρήτης.

Μέλη της Οικογένειας
--------------------

- Πατήρ Γεώργιος Σηφάκης, ιερέας και δάσκαλος

- Μιχαήλ Σηφάκης, αδελφός του Γεωργίου, δάσκαλος

- Ευάγγελος Σηφάκης, γιος του Γεωργίου, δάσκαλος

- Γρηγόριος Σηφάκης, γιος του Μιχαήλ, Ομότιμος Καθηγητής ΑΠΘ

- Κωνσταντίνος Σηφάκης, εγγονός του Γεωργίου, πρώην Γραμματέας κοινότητας Αγίας Βαρβάρας

Παραπομπές
----------

1. ↑  «Το Χωριό μας». Αρχειοθετήθηκε από το πρωτότυπο στις 8 Σεπτεμβρίου 2019. Ανακτήθηκε στις 6 Μαρτίου 2020.
2. ↑  «Γ. Καλογεράκης: Δάσκαλοι στο απόσπασμα». *ΠΑΤΡΙΣ*. 5 Φεβρουαρίου 2018. Αρχειοθετήθηκε από το πρωτότυπο στις 5 Φεβρουαρίου 2018. Ανακτήθηκε στις 6 Μαρτίου 2020.
Εναέρια άποψη
Οι **Στρωματοσωρείτες** (*Stratocumulus*) αποτελούν επίσημη κατηγορία νεφών, σύμφωνα με τον Άτλαντα νεφών που εξέδωσε το 1957 ο W.M.O. η χρήση των οποίων γίνεται από τους μετεωρολόγους και απ΄ όλα τα Γραφεία Καιρού του Κόσμου.

Οι Στρωματοσωρείτες έχουν χρώμα γκρίζο και υπόλευκο με ασαφή σκοτεινά τμήματα. Συνήθως αποτελούν μάζες κυλινδρικών νεφών με όψη κυλινδρικού φουσκωτού στρώματος. Εμφανίζονται σε γραμμές κατά ομάδες ή σε κύματα. Πολλές φορές μοιάζουν με τους σωρείτες λόγω των ανοδικών τους κινήσεων. Αυτά τα νέφη δεν παράγουν βροχή, αλλά καμιά φορά μετατρέπονται σε μελανοστρώματα που είναι πλέον σύννεφα βροχής. Επίσης όταν είναι πυκνά παρουσιάζουν ιριδισμούς όπως οι υψισωρείτες. Αποτελούνται κυρίως από υδροσταγονίδια και σπανιότερα από χιονοκόκκους και πολύ πολύ σπάνια από κρυστάλλους χιονιού. Η διεθνής σύντμησή τους είναι **Sc**.

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **στρωματοσωρείτης**  |
Στα μαθηματικά, η **ταυτότητα του Πασκάλ** είναι η εξής ταυτότητα που ισχύει για κάθε φυσικούς αριθμούς {\displaystyle 0\leq k\leq n},

{\displaystyle {\binom {n+1}{k+1}}={\binom {n}{k+1}}+{\binom {n}{k}},}
όπου {\displaystyle {\tbinom {x}{y}}} είναι ο διωνυμικός συντελεστής.

Η ταυτότητα αυτή μπορεί να χρησιμοποιηθεί για τον υπολογισμό των διωνυμικών συντελεστών μέσω της κατασκευής του λεγόμενου τριγώνου του Πασκάλ. Ονομάζεται από τον μαθηματικό Μπλεζ Πασκάλ.

Αποδείξεις
----------

### Αλγεβρική απόδειξη

Υπενθυμίζουμε τον ορισμό του διωνυμικού συντελεστή,

{\displaystyle {\binom {n}{k}}={\frac {n!}{(n-k)!k!}},}
όπου {\displaystyle n!=n\cdot (n-1)\cdot \ldots \cdot 1} είναι το παραγοντικό του n.

Από τον ορισμό του διωνυμικού συντελεστή, έχουμε ότι

{\displaystyle {\begin{aligned}{\binom {n}{k+1}}+{\binom {n}{k}}&={\frac {n!}{(n-k-1)!(k+1)!}}+{\frac {n!}{(n-k)!k!}}\\&={\frac {n!}{(n-k-1)!k!}}\cdot \left({\frac {1}{k+1}}+{\frac {1}{n-k}}\right)\\&={\frac {n!}{(n-k-1)!k!}}\cdot \left({\frac {n-k+k+1}{(k+1)\cdot (n-k)}}\right)\\&={\frac {(n+1)!}{(n-k)!(k+1)!}}\\&={\binom {n+1}{k+1}}.\end{aligned}}}
### Συνδυαστική απόδειξη

Παράδειγμα για {\displaystyle n=5} για τις δύο περιπτώσεις της συνδυαστικής απόδειξης.
Υπενθυμίζουμε ότι ο διωνυμικός συντελεστής {\tbinom {n}{k}} μετράει το πλήθος των συνδυασμών k στοιχείων που μπορούν να επιλεχθούν από συνολικά n στοιχεία.

Επομένως, ο συντελεστής {\displaystyle {\tbinom {n+1}{k+!}}} μετράει το πλήθος των συνδυασμών για να διαλέξουμε {\displaystyle k+1} από {\displaystyle n+1} στοιχεία. Έστω ότι τα στοιχεία είναι {\displaystyle \{1,2,\ldots ,n+1\}}, τότε διαχωρίζουμε τις εξής δύο περιπτώσεις σε αυτούς τους συνδυασμούς:

1. Διαλέγουμε το {\displaystyle n+1} και k στοιχεία από τα {\displaystyle \{1,\ldots ,n\}}.
2. Διαλέγουμε {\displaystyle k+1} στοιχεία από τα {\displaystyle \{1,\ldots ,n\}}.

Για την πρώτη περίπτωση υπάρχουν {\tbinom {n}{k}} τρόποι και για την δεύτερη {\displaystyle {\tbinom {n+1}{k+1}}} τρόποι, άρα το άθροισμά τους μας δίνει το συνολικό πλήθος των συνδυασμών {\displaystyle k+1} από {\displaystyle n+1} στοιχεία, επομένως

{\displaystyle {\binom {n}{k+1}}+{\binom {n}{k}}={\binom {n+1}{k+1}}.}

Δείτε επίσης
------------

* Τρίγωνο του Πασκάλ

Παραπομπές
----------

1. ↑  Παπαϊωάννου, Εύη. «Απαρίθμηση: Διωνυμικοί συντελεστές» (PDF). Σχολή Οργάνωσης και Διοίκησης Επιχειρήσεων Πανεπιστήμιο Πατρών. Αρχειοθετήθηκε από το πρωτότυπο (PDF) στις 31 Ιανουαρίου 2023. Ανακτήθηκε στις 31 Ιανουαρίου 2023.
Η Αγια Λιδβίνα με παγοπέδιλα, εικόνα του 1498
Παγοδρομία στην λίμνη Neusiedl στην Αυστρία
**Παγοδρομία** ονομάζεται ο περίπατος και το τρέξιμο στον πάγο με παγοπέδιλα. Εξασκείται σε παγωμένα ποτάμια και παγωμένες λίμνες ή σε τεχνητά παγοδρόμια.

Η παγοδρόμια με παγοπέδιλα είναι γνωστή από την αρχαιότητα και έγινε δημοφιλής το δέκατο όγδοο αιώνα στις Κάτω Χώρες που μέχρι σήμερα η παγοδρόμια ταχύτητας είναι εθνικό σπορ. Άλλα Ολυμπιακά αθλήματα είναι το καλλιτεχνικό πατινάζ και το χόκεϊ επί πάγου. 

Σε ένα του έργο ο Μ. Καραγάτσης γράφει: *Ήταν γιορτή η παγοδρομία πάνω στο μαρμαρωμένο νερό*.
Στην ελληνική μυθολογία ο **Τρίοπας** ήταν ήρωας που συνδέεται με πολλές γενεαλογίες και τόπους, ιδιαίτερα με το Άργος ή με τους αποικισμούς από τη Θεσσαλία και τη Ρόδο. 

* **Τρίοπας της Θεσσαλίας**, γιος του Ποσειδώνα και της Κανάκης (κόρης του Αιόλου), ή του Λαπίθου και της Στίλβης.

Αυτός κατέστρεψε το ναό της Δήμητρας, προκειμένου να αποκτήσει τα υλικά για τη στέγη του σπιτιού του και τιμωρείθηκε με ακόρεστη πείνα, καθώς και από ένα φίδι που το δηλητηρίαζε. 

Τελικά η Δήμητρα τον τοποθέτησε μαζί με το φίδι ανάμεσα στα αστέρια στον αστερισμό Οφιούχος για να θυμίζει το έγκλημα και την τιμωρία του. 

Μια πόλη στην Καρία ονομάστηκε Τριόπιον παίρνοντας το όνομά του.

* **Τρίοπας, ένας από τους Ηλιάδες, γιούς του Ήλιου και της Ρόδου**.

Ο Τρίοπας, μαζί με τους αδελφούς του, Μακαρέα, Ακτίνο και Κάνδαλο, ήταν ζήλευαν τον πέμπτο αδελφό τους, τον Τεναγέα, ο οποίος είχε μεγάλη επιδεξιότητα στις επιστήμες και τον σκότωσε.
Όταν το έγκλημά τους αποκαλύφθηκε, ο Τρίοπας διέφυγε στην Καρία σε ένα ακρωτήρι που έλαβε το όνομά του (το **Τριόπιο Ακρωτήριο**). 

Αργότερα ίδρυσε την πόλη της Κνίδου. Υπήρχε ένα άγαλμά του και το άλογό του στους Δελφούς, μια προσφορά από τους ανθρώπους της Κνίδου.

* **Ο βασιλιάς Τρίοπας, γιος του Φόρβαντα από το Άργος**.

Κατά μία εκδοχή ήταν ο πατέρας της Μεσσήνης, του Ίασου, Ξάνθου, Αγήνωρα, και Πελασγού. 
Εναλλακτικά, ο Τρίοπας ήταν γιος του Πείρανθου (ο ίδιος ο γιος του Άργους και ο αδελφός του Κρίασου). Ανήκε στον οίκο του Φορωνέα. 

* **Ο Τρίοπας μπορεί να είναι μια εκδοχή του Δία του Άργους**

ή μπορεί να είναι ο ανθρώπινος αντιπρόσωπός του. 

Συχνά αναπαρίσταται με ένα τρίτο μάτι στο μέτωπό του, «τριόφθαλμος», αυτός δηλαδή που έχει τρία μάτια, και επομένως μπορεί να βλέπει σχεδόν τα πάντα («πανόπτης»).

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ηγεμόνες του αρχαίου Άργους |
| --- |
|  |
| Βασιλείς | 
* Ίναχος
* Φορωνέας
* Άπις
* Άργος
* Κρίασος
* Φόρβας
* Τρίοπας
* Ίασος
* Κρότωπος
* Σθενέλας
* Πελασγός
* Δαναός
* Λυγκέας
* Άβας
* Προίτος
* Ακρίσιος
* Περσέας
* Μεγαπένθης
* Αργέας
 |
|  |
| Αναξαγορίδες | 
* Αναξαγόρας
* Αλέκτωρ-
* Ίφις
* Σθένελος
 |
|  |
| Βιαντίδες | 
* Βίας
* Ταλαός
* Άδραστος
* Διομήδης
* Κυάνιππος
 |
|  |
| Μελαμποδίδες | 
* Μελάμποδας
* Αντιφάτης
* Οικλής
* Αμφιάραος
* Αμφίλοχος
 |
|  |
|   | 
* Κυλαράβης
* Ορέστης
* Τισαμενός
 |
|  |
| Ηρακλείδες | 
* Τήμενος
* Κείσος
* Μήδων
* Μάρωνας
* Θέστρος
* Άκοος ή Μέροπας
* Αριστοδαμίδας
* Φαίδων
* Λαεοκίδης
* Μέλτας
* Δαμοκράτης
* Αίσονας
 |

 |
Το **Τρίπτυχο Wernher** είναι ένα βυζαντινό τρίπτυχο από ελεφαντόδοντο, σκαλισμένο στην Κωνσταντινούπολη τον 10ο αι.

Το ελεφαντοστέινο Τρίπτυχο του 10ου αι. έχει διαστάσεις 18,4 Χ 16,8 εκ. Δόθηκε από τον Βέρνερ στο Βρετανικό Μουσείο και φυλάσσεται στην Αίθουσα Νο 40.

Ιστορία
-------

Το τρίπτυχο έγινε μέρος της συλλογής του Βρετανικού Μουσείου το 1978, αντί φόρων που έπρεπε να πληρωθούν μετά το τέλος του sir Harold Wernher, γιου του οικονομολόγου sir Julius Wernher.

Περιγραφή
---------

Στο κεντρικό πλαίσιο βρίσκεται η Παναγία η Οδηγήτρια. Στα πλαϊνά φύλλα είναι σκαλισμένα τρία μετάλλια, ένας άγγελος (επάνω) και δύο άγιοι. Στα αριστερά οι Άγιοι Νικόλαος και ο Θεόδωρος, στα δεξιά οι Άγιοι Ιωάννης ο Χρυσόστομος και ο Γεώργιος.

Δείτε επίσης
------------

* Borradaile Triptych
* Harbaville Triptych

Βιβλιογραφικές αναφορές
-----------------------

1. ↑  triptych / religious/ritual equipment Αρχειοθετήθηκε 2018-12-27 στο Wayback Machine. British Museum Collection, retrieved 10 December 2013

Περαιτέρω ανάγνωση
------------------

* Evans, Helen C. & Wixom, William D. *Η δόξα του Βυζαντίου: τέχνη και πολιτισμός της Μέσης Βυζαντινής εποχής, 843-1261 μ.Χ.*, αρ. 80, 1997, The Metropolitan Museum of Art, Νέα Υόρκη,(ISBN 9780810965072) ; πλήρες κείμενο διαθέσιμο στο Διαδίκτυο από το The Metropolitan Museum of Art Library
Το Θ/Κ Τέννεσσης ριγμένο σε βραχώδη ακτή από παλιρροιακό κύμα.
**Παλιρροιακό κύμα** ονομάζεται το κύμα που δημιουργείται σε μεγάλη θαλάσσια κυρίως επιφάνεια από τις έλξεις Σελήνης και Ηλίου στην υδρόσφαιρα. Τα παλιρροιακά κύματα διαφέρουν ουσιωδώς από τα παραγόμενα από τους ανέμους κύματα.

Στα παραγόμενα από τον άνεμο θαλάσσια κύματα τα μόρια του ύδατος διαγράφουν κλειστές τροχιές μικρής σχετικά ακτίνας και η κίνησή τους ελαττώνεται γρήγορα από την επιφάνεια προς τον πυθμένα. Αντίθετα στα παλιρροιακά κύματα παρατηρείται μεγάλο μήκος και η κίνηση των μορίων είναι οριζόντια που εκτείνεται σχεδόν εφ΄ όλου του βάθους του υγρού. Επίσης τα παλιρροιακά χαρακτηρίζονται και από την περιοδικότητά της φοράς τους, που δεν υφίσταται στα προκαλούμενα από τους ανέμους.

Συνέπεια δε της περιστροφής της Γης, το παλιρροιακό κύμα μετατοπίζεται στην επιφάνεια της θάλασσας πάντα κατά διεύθυνση Ανατολής - Δύσης.

Γεγονός που θα πρέπει να μη λησμονείται ειδικά από τους πλοιάρχους και αξιωματικούς των πλοίων που επιφορτίζονται την ασφαλή αγκυροβολία, ιδιαίτερα σε θαλάσσιες περιοχές με έντονα παλιρροιακά φαινόμενα, ή κατά τον παράπλου ακτών προσκείμενων σε τέτοια φαινόμενα. Από τέτοιο παλιρροιακό κύμα καταστράφηκε το αμερικανικό θωρηκτό «Τέννεσσης» στις 29 Αυγούστου του 1916.

Δεν θα πρέπει να συγχέεται το παλιρροιακό κύμα με το **τσουνάμι**, που αφενός δεν παρουσιάζει περιοδικότητα και αφετέρου η αιτία δημιουργίας του είναι άλλη.

Δείτε επίσης
------------

* Ωκεανογραφία
* Παλιρροϊκές δυνάμεις
* Παλίρροια
* Παλιρροιακό ρεύμα

Πηγές
-----

* *Νεώτερον Εγκυκλοπαιδικόν Λεξικόν Ηλίου*, τόμος 15ος σ.369.
Η **Τορύνη** ή **Τορώνη** ήταν αρχαία Θεσπρωτική πόλη στην Αρχαία Ήπειρο. Ο Οκταβιανός Αύγουστος με τον στόλο του είχε προσαράξει έξω από την Τορύνη λίγο πριν την Ναυμαχία του Ακτίου, στο σημείο που διασταυρώνονταν οι όχθες του ποταμού Θύαμις με τα Σύβοτα Θεσπρωτίας. Η Τορύνη βρισκόταν στις ακτές του Ιονίου, στην τοποθεσία που βρίσκεται η σημερινή Πάργα.

Στο έργο του Ουίλλιαμ Σαίξπηρ Αντώνιος και Κλεοπάτρα την Τορύνη καταλαμβάνει προσωπικά ο Ιούλιος Καίσαρας λίγο πριν την άνοδο του στην Ρώμη. Η λέξη *"Τορύνη"* μεταφράζεται στα Αρχαία ελληνικά ως *"κουτάλα"*, στο έργο του Πλουτάρχου *"Ζωή του Αντωνίου"* η Κλεοπάτρα κάνει λογοπαίγνια πάνω σε αυτό. Στο πασίγνωστο έργο του Βίκτωρ Ουγκώ Οι Άθλιοι ένας χαρακτήρας λέει : *"το λογοπαίγνιο της Κλεοπάτρας προηγήθηκε από την Ναυμαχία του Ακτίου, αν δεν υπήρχε αυτό δεν θα θυμόταν κανένας σήμερα την πόλη της Τορύνης"*.

Παραπομπές
----------

1. ↑  Πλούταρχος, Ant. 62
2. ↑  Κλαύδιος Πτολεμαίος, Γεωγραφική Υφήγησις, Τομ. 3.14.5
3. ↑  Mogens Herman Hansen ,The Copenhagen Polis Centre for the Danish National Research Foundation (2005), σ. 349
4. ↑  Smith, William, ed. (1854–1857). "Toryne". Dictionary of Greek and Roman Geography. London: John Murray
5. ↑  Richard Talbert, ed. (2000). Barrington Atlas of the Greek and Roman World. Princeton University Press. σ. 54
6. ↑
7. ↑  Foss, Michael (2014). The Search for Cleopatra. Michael O'Mara Books
8. ↑

Πηγές
-----

* Mogens Herman Hansen ,The Copenhagen Polis Centre for the Danish National Research Foundation (2005)
* Richard Talbert, ed. (2000). Barrington Atlas of the Greek and Roman World. Princeton University Press.
* Foss, Michael (2014). The Search for Cleopatra. Michael O'Mara Books
Η **Τριτογενής περίοδος** αποτελεί έναν ευρέως χρησιμοποιούμενο αλλά απαρχαιωμένο όρο για τη γεωλογική περίοδο 66 εκατομμύρια έως 2,6 εκατομμύρια χρόνια πριν. Η περίοδος ξεκίνησε με το τέλος των μη ιπτάμενων δεινοσαύρων στο συμβάν μαζικής εξαφάνισης της Κρητιδικής-Παλαιογενούς περιόδου, στην αρχή της Καινοζωικής Εποχής, και επεκτάθηκε μέχρι την αρχή της Τεταρτογενούς παγετωνοποίησης στο τέλος της Πλειόκαινου Εποχής. Το χρονικό διάστημα το οποίο καλύπτεται από την τριτογενή περίοδο δεν έχει ακριβές ισοδύναμο στην τρέχουσα γεωλογική χρονολογική κλίμακα, αλλά είναι ουσιαστικά οι συγχωνευμένες Παλαιογενείς και Νεογενείς Περίοδοι, οι οποίες άτυπα ονομάζονται Κατώτερη Τριτογενής Περίοδος και Ανώτερη Τριτογενής Περίοδος, αντίστοιχα. Στο τέλος της Τριτογενούς περιόδου, ο πρώτος Αυστραλοπίθηκος εμφανίστηκε στη Γη.

Παραπομπές
----------

1. ↑  Кайнозойская эра
Συντεταγμένες: 40°31′16.536″N 22°12′3.474″E﻿ / ﻿40.52126000°N 22.20096500°E﻿ / 40.52126000; 22.20096500

Το **Ορτά Τζαμί**, στη Τουρκική γλώσσα σημαίνει "Κεντρικό Τζαμί") είναι ένα οθωμανικό τέμενος του 15ου αιώνα στη πόλη της Βέροιας στην Βόρεια Ελλάδα, Μακεδονία. 

Χτισμένο το 1490, το τζαμί είναι "ένα από τα πιο αξιοσημείωτα δείγματα οθωμανικής αρχιτεκτονικής" στην πόλη. Όπως δηλώνει το τουρκικό του όνομα, βρίσκεται στο κέντρο της πόλης, ανάμεσα στους δρόμους Κεντρικής, Λεωνίδου και Θεμιστοκλέους. Πρόκειται για ένα απλό, τετραγωνικής κάτοψης (πλευράς 8 μέτρων) μόνοχωρο, τρουλοσκεπές κτίσμα. Μπροστά από την κύρια είσοδο υπήρχε εντυπωσιακό προστώο, με μαρμάρινους, αράβδωτους κίονες που έφεραν οξυκόρυφα τόξα από κεραμικά πλακίδια. Τα τόξα είχαν τέσσερα κέντρα χάραξης και συνδέονταν στη βάση τους με ξύλινα οριζόντια δοκάρια. Σήμερα σώζεται μόνο ένα μικρό τμήμα του προστώου. Ο θόλος που ήταν κάποτε καλυμμένος με φύλλα μολύβδου, στηρίζεται σε οκταγωνικό τύμπανο που επικάθεται στους τέσσερις τοίχους του κτηρίου μέσω σφαιρικών τριγώνων. 

Το Ορτά Τζαμί είναι χτισμένο με πωρόλιθους μεγάλου μεγέθους και μάρμαρα, σπόλια παλαιότερων κτισμάτων, βυζαντινών και αρχαίων χρόνων.

Παραπομπές
----------

1. ↑  Μαργιέ & Ματσκάνη 2007, σελ. 74.

Πηγές
-----

* Μαργιέ, Αναστασία Ι.; Ματσκάνη, Άννα Σ. (2007). «Η οθωμανική αρχιτεκτονική στην πόλη της Βέροιας». *Αρχαιολογία και Τέχνες* (105): 72–78. ISSN 1108-2402. .
Ο **Στέφανος Γεννάδης** (1858 - 1922) ήταν Έλληνας αντιστράτηγος.

Βιογραφικά στοιχεία
-------------------

Μετά την αποφοίτησή του από τη Σχολή Ευελπίδων κατατάχθηκε στο Μηχανικό και συμμετείχε στον Ελληνοτουρκικό πόλεμο του 1897 ως λοχαγός. Αργότερα του ανατέθηκε η διεύθυνση του Μηχανικού γενόμενος επιθεωρητής του ίδιου όπλου. Στους Βαλκανικούς Πολέμους υπηρέτησε αρχικά με τον βαθμό του συνταγματάρχη ως διοικητής ανεξάρτητου αποσπάσματος και στις 26 Οκτωβρίου του 1912 προάχθηκε σε υποστράτηγο και ανέλαβε διοικητής της 5ης Μεραρχίας. Μετά το τέλος των πολέμων παρέμεινε διοικητής της ίδιας μεραρχίας στη Δράμα και μετά στη Καβάλα όπου και τοποθετήθηκε διοικητής του Δ΄ Σώματος Στρατού.

Το 1916 όταν η Καβάλα καταλήφθηκε από τον γερμανικό στρατό ο Σ. Γεννάδης απουσίαζε στην Αθήνα με άδεια, όπου και παρέμεινε σε όλη εκείνη τη δραματική περίοδο του Χειμώνα και της Άνοιξης του 1917. Τότε τέθηκε σε αυτεπάγγελτη αποστρατεία και απελάθηκε στη Σαντορίνη. Το 1920 ανακλήθηκε στην ενεργό υπηρεσία όπου και ανέλαβε Αρχηγός της Χωροφυλακής και στη συνέχεια διοικητής της Ανώτερης Στρατιωτικής Διοίκησης Παλαιάς Ελλάδος (ΑΣΔΠΕ) (1921). Έφθασε το βαθμό του αντιστρατήγου και πέθανε το 1922.

Παραπομπές
----------

1. ↑  Επιθεώρηση Χωροφυλακής, Ιούνιος 1974, τεύχος 42, Κατάλογος Αρχηγών Ελληνικής Χωροφυλακής
Στην θεωρία πιθανοτήτων η **ταυτότητα Bienaymé** αναφέρεται στην μαθηματική ταυτότητα για τη διακύμανση του αθροίσματος n τυχαίων μεταβλητών:230:12

{\displaystyle \operatorname {Var} \left(\sum \_{i=1}^{n}X\_{i}\right)=\sum \_{i=1}^{n}\operatorname {Var} (X\_{i})+\sum \_{i\neq j}\operatorname {Cov} (X\_{i},X\_{j}),}
όπου {\displaystyle \operatorname {Cov} (X,Y)} είναι η συνδιακύμανση των X και Y.

Όταν οι τυχαίες μεταβλητές είναι ανεξάρτητες, τότε η ταυτότητα απλοποιείται ως εξής

{\displaystyle \operatorname {Var} \left(\sum \_{i=1}^{n}X\_{i}\right)=\sum \_{i=1}^{n}\operatorname {Var} (X\_{i}).}

Παραδείγματα
------------

* Για {\displaystyle n=2}, η ταυτότητα έχει τη μορφή

{\displaystyle \operatorname {Var} (X\_{1}+X\_{2})=\operatorname {Var} (X\_{1})+\operatorname {Var} (X\_{2})+2\operatorname {Cov} (X\_{1},X\_{2}).}
* Για {\displaystyle n=3}, η ταυτότητα έχει τη μορφή

{\displaystyle \operatorname {Var} (X\_{1}+X\_{2}+X\_{3})=\operatorname {Var} (X\_{1})+\operatorname {Var} (X\_{2})+\operatorname {Var} (X\_{3})+2\operatorname {Cov} (X\_{1},X\_{2})+2\operatorname {Cov} (X\_{1},X\_{3})+2\operatorname {Cov} (X\_{2},X\_{3}).}

Απόδειξη
--------

Από τον ορισμό της διακύμανσης {\displaystyle \operatorname {Var} (X)=\operatorname {E} (X^{2})-(\operatorname {E} (X))^{2}} προκύπτει ότι

{\displaystyle \operatorname {Var} \left(\sum \_{i=1}^{n}X\_{i}\right)=\operatorname {E} \left(\left(\sum \_{i=1}^{n}X\_{i}\right)^{2}\right)-\left(\operatorname {E} \left(\sum \_{i=1}^{n}X\_{i}\right)\right)^{2}.}
Αναπτύσσοντας τα τετράγωνα χρησιμοποιώντας τον τύπο {\displaystyle (z\_{1}+\ldots +z\_{n})^{2}=(z\_{1}^{2}+\ldots +z\_{n}^{2})+(z\_{1}z\_{2}+z\_{1}z\_{3}+\ldots +z\_{n-1}z\_{n})}, έχουμε ότι

{\displaystyle {\begin{aligned}\operatorname {Var} \left(\sum \_{i=1}^{n}X\_{i}\right)&=\sum \_{i=1}^{n}\operatorname {E} (X\_{i}^{2})+\sum \_{i\neq j}\operatorname {E} (X\_{i}X\_{j})-\sum \_{i=1}^{n}(\operatorname {E} (X\_{i}))^{2}-\sum \_{i\neq j}\operatorname {E} (X\_{i})\operatorname {E} (X\_{j})\\&=\sum \_{i=1}^{n}\left(\operatorname {E} (X\_{i}^{2})-(\operatorname {E} (X\_{i}))^{2}\right)+\sum \_{i\neq j}\left(\operatorname {E} (X\_{i}X\_{j})-\sum \_{i\neq j}\operatorname {E} (X\_{i})\operatorname {E} (X\_{j})\right)\\&=\sum \_{i=1}^{n}\operatorname {Var} (X\_{i})+\sum \_{i\neq j}\operatorname {Cov} (X\_{i},X\_{j}).\end{aligned}}}
Όταν οι τυχαίες μεταβλητές είναι ανεξάρτητες τότε {\displaystyle \operatorname {Cov} (X\_{i},X\_{j})=0} για i\neq j και επομένως ο τύπος απλοποιείται ως εξής:

{\displaystyle \operatorname {Var} \left(\sum \_{i=1}^{n}X\_{i}\right)=\sum \_{i=1}^{n}\operatorname {Var} (X\_{i}).}

Δείτε επίσης
------------

* Διακύμανση
* Ανισότητα Τσεμπισιόφ
* Συνδιακύμανση

Παραπομπές
----------

1. ↑  Feller, Vilim (1968). *An introduction to probability theory and its applications. Volume I* (3rd, revised printing έκδοση). New York [etc.] ISBN 0-471-25711-7.
2. ↑  Loève, M. (1977). *Probability theory* (4th έκδοση). New York. ISBN 978-0-387-90210-4.
Ταραντέλα Καλαβρίας στην Καυλωνία (Αύγουστος 2010)
Η **ταραντέλα Καλαβρίας** (ιταλικά: "Tarantella Calabrese" ή "Sonu a ballu") είναι ένας γενικός όρος που περιλαμβάνει διάφορες μουσικό-χορευτικές εκφράσεις διάσπαρτες στη χερσόνησο της Καλαβρίας και διαφέρουν από άλλους χορούς της νότιας Ιταλίας που αποκαλούνται απλά ταραντέλα. Παίζεται και χορεύεται κατά τη διάρκεια θρησκευτικών εορτών και άλλες κοινωνικές περιστάσεις. Στη σημερινή εποχή η παράδοση έχει αναβιώσει καθώς όλο και περισσότερες νέες ομάδες αρχίζουν να ενδιαφέρονται για τα όργανα που είχαν σχεδόν εξαφανιστεί. Τα άτομα αυτά παίζουν τα όργανα αυτά σύμφωνα με τους παλιούς τρόπους ή εκσυγχρονίζοντας τους ήχους προσθέτοντας μια χροιά μπάσου ή καινούργιους ήχους.

Μουσικά Όργανα
--------------

Τα μουσικά όργανα της **ταραντέλας Καλαβρίας** είναι: η ζαμπόνια, που συχνά υποκαθίσταται από τo ακορντεόν μαζί με το ταμπορρέλο (είδος ντέφι), σε κάποιες περιοχές χρησιμοποιούνταν μαζί με το ζουρνά και τη φλογέρα, ενώ στη Locride e Monte Poro χρησιμοποιούνταν καλαβριανή λύρα. Ο ρυθμός είναι βασισμένος σε τρίστιχα με χρόνο 12/6 και μερικές φορές 6/8.

Παρόλο που υπάρχει ομογένεια στη ταραντέλα που παίζεται και χορεύεται σε όλη τη Καλαβρία, υπάρχουν κάποιες γεωγραφικές διαφορές: στο ανατολικό Καταντσάρο υπάρχει το ελεύθερο, συμφωνα με τον παλιό τρόπο στο Aspromonte και Zumparieddu στο Sila και τη Viddanedda στην περιοχή της Καλαβρίας. Τέλος υπάρχουν και διαφορές στον τρόπο που χορεύεται: το φιμινίνα (γυναικείο), το μασκουλίνα (αντρικό) και το ελεύθερο.

Χορός
-----

Η καλαβριανή ταραντέλα χορεύεται από γυναίκες και άνδρες σε ζευγάρια, αλλά μπορεί να χορευτεί και σε ζεύγη ανδρών και γυναικών, σε κυκλικό σχήμα που δημιουργείται από τους χορευτές και ονομάζεται "ρότα". Ο αρχηγός του χορού αποφασίζει την σειρά των χορευτών στις στροφές που γίνονται. Οργανοπαίχτες έξω από τον χορό ακολουθούν τους χορευτές και αλλάζουν τον ρυθμό της μουσικής. Στο παρελθόν, κατά την διάρκεια του χορού οι άνθρωποι δημιουργούσαν μία μοναδική ρότα στην πλατεία που χόρευαν.
Το **Ταντούνγκ** (απλοποιημένα κινεζικά: 丹东, παραδοσιακά κινεζικά: 丹東), παλαιότερα γνωστό ως **Αντόνγκ**, είναι πόλη στη νοτιοανατολική επαρχία Λιαονίνγκ της Λαϊκής Δημοκρατίας της Κίνας. Είναι η μεγαλύτερη κινεζική συνοριακή πόλη, απέναντι από το Σινούιτζου, της Βόρειας Κορέας στον ποταμό Γιαλού, που οριοθετεί τα σύνορα μεταξύ Βόρειας Κορέας και Κίνας. Στα νοτιοδυτικά της πόλης, ο ποταμός ρέει στον κόλπο της Κορέας. Το Ταντούνγκ έχει επομένως μια δυναμική ιστορία λόγω της στρατηγικής του θέσης για τους πλούσιους φυσικούς πόρους βορειοανατολικά και λόγω της εύκολης πρόσβασης στον ωκεανό. Έχει χαρακτηριστεί ως σημαντικό κέντρο παραγωγής εξαγωγών για την επαρχία και είναι μια πόλη λιμάνι που συνδέεται σιδηροδρομικώς με το Σενγιάνγκ και το Σινούιτζου. Η πόλη έχει σημαντικές εμπορικές σχέσεις με τη Βόρεια Κορέα.

Παραπομπές
----------

1. ↑  *Seventh National Population Census of the People's Republic of China*. www.citypopulation.de/php/china-liaoning-admin.php.
2. ↑  Rogers, Jenny. "New group reaches out to China Αρχειοθετήθηκε 2012-10-06 στο Wayback Machine.." *Gold Coast Bulletin*. October 2, 2012. Retrieved on October 23, 2012.
3. ↑  Kanto, Dick K. and Mark E. Manyin. *China-North Korea Relations*. DIANE Publishing. December 28, 2010. 10. Retrieved from Google Books on October 23, 2012. (ISBN 1437985114), 9781437985115.

Εξωτερικοί σύνδεσμοι
--------------------

* Πολυμέσα σχετικά με το θέμα  Dandong στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 126238050
* GND: 6141652-6
* NDL: 01022799

 |

 |
Η **Τριμερής Συμφωνία** (αγγλικά: Tripartite Accord (Lebanon)) του 1985 ήταν μια μικρής διάρκειας συμφωνία ανάμεσα στις τρεις κύριες παρατάξεις του εμφυλίου πολέμου στο Λίβανο, που υπεγράφη στη Δαμασκό της Συρίας με σκοπό τον τερματισμό του πολέμου. Η συμφωνία προέβλεπε τη διατήρηση μιας συριακής στρατιωτικής ειρηνευτικής δύναμης στο Λίβανο, για να εμποδίζει από την τέλεση εχθροπραξιών τις πρώην αντιμαχόμενες παρατάξεις, προσδίδοντας έτσι στη Συρία ισχυρή επιρροή στα πολιτικά θέματα του Λιβάνου. Οι πολιτοφυλακές θα αφοπλίζονταν και θα διαλύονταν, ενώ η ευθύνη για την ασφάλεια της χώρας θα ανετίθετο στον αναδιοργανωμένο και μεικτό από θρησκευτικής απόψεως Λιβανέζικο Στρατό (δηλ. τις επίσημες Ένοπλες Δυνάμεις του Λιβάνου), με την υποστήριξη των συριακών δυνάμεων.

Οι τρεις παρατάξεις που την υπέγραψαν ήταν το σιιτικό κίνημα *Αμάλ*, το *Προοδευτικό Σοσιαλιστικό Κόμμα* των Δρούζων, και η χριστιανική πολιτοφυλακή Λιβανέζικες Δυνάμεις. Η συμφωνία υπεγράφη στις 28 Δεκεμβρίου 1985 στη Δαμασκό από τους Ναμπίχ Μπέρρι, Ουαλίντ Τζουμπλάτ και Ελίε Χομπέικα αντίστοιχα, που εκπροσωπούσαν τις τρεις πολιτοφυλακές.

Κάποιοι χριστιανοί πολιτικοί και κληρικοί άσκησαν κριτική στη συμφωνία, καθώς έδινε εξουσία στη Συρία επί του Λιβάνου και εξασθένιζε τη δύναμη της χριστιανικής κοινότητας της χώρας. Ο Ελίε Χομπέικα υπέγραψε εκ μέρους της πολιτοφυλακής Λιβανέζικες Δυνάμεις, ως πρόεδρος της εν λόγω οργάνωσης, αλλά το συμβούλιο διοίκησής της είχε μοιρασμένες απόψεις, με πολλά μέλη να έχουν την άποψη ότι δεν ήταν δυνατό να γίνει δεκτή η συγκεκριμένη συμφωνία. Ειδικώς ο Σαμίρ Γκέγκα, αρχηγός του επιτελείου των Λιβανέζικων Δυνάμεων, αντιτίθετο σφοδρά σε αυτή. Η κατάσταση χειροτέρευσε και εξελίχθηκε σε εσωτερική βίαιη σύγκρουση στις τάξεις της χριστιανικής αυτής πολιτοφυλακής, τη λεγόμενη σύγκουση Γκέγκα-Χομπέικα, που κατέληξε στην ήττα του Χομπέικα και τη φυγή του στις 15 Ιανουαρίου 1986 στο Παρίσι, και κατόπιν στη Δαμασκό. Ο Σαμίρ Γκέγκα μαζί με τον Καρίμ Πακραντουνί ανέλαβαν ακολούθως την προεδρία και ηγεσία των Λιβανέζικων Δυνάμεων, ενώ ο Χομπέικα ίδρυσε με άλλα αποσκιρτήσαντα μέλη-οπαδούς του τη φιλοσυριακή πολιτοφυλακή Λιβανέζικες Δυνάμεις - Εκτελεστική Διοίκηση.

Η ήττα του Χομπέικα αποτέλεσε σημαντικό πλήγμα στο πρεστίζ της Συρίας, που απάντησε με αντίποινα εξωθώντας τις πολιτοφυλακές που ήλεγχε να επιτεθούν σε περιοχές των Χριστιανών. Το Προεδρικό Παλάτι βομβαρδίστηκε, ενώ μια σειρά βομβιστικών επιθέσεων σε αυτοκίνητα έλαβε χώρα στην Ανατολική Βηρυττό. Οι χριστιανικές δυνάμεις συντάχθηκαν γύρω από τον πολιορκημένο πρόεδρο του Λιβάνου, τον Μαρωνίτη χριστιανό Αμίν Τζεμαγιέλ, και η Τριμερής Συμφωνία δεν εφαρμόστηκε τελικώς ποτέ.
Το χρυσό μετάλλιο της Σόνια Χένι στο ατομικό γυναικών του καλλιτεχνικού πατινάζ.
Ο **πίνακας μεταλλίων των Χειμερινών Ολυμπιακών Αγώνων του 1932** είναι μία λίστα της Διεθνούς Ολυμπιακής Επιτροπής, η οποία κατατάσσει τις χώρες με βάση τον αριθμό των μεταλλίων που κατέκτησαν στους Χειμερινούς Ολυμπιακούς Αγώνες του 1932. 

Συνολικά, 252 αθλητές από 17 χώρες έλαβαν μέρος σε 14 αγωνίσματα των 4 αθλημάτων που πραγματοποιήθηκαν στο Λέικ Πλάσιντ των Ηνωμένων Πολιτειών, το διάστημα 4-15 Φεβρουαρίου 1932. Από τις 17 συμμετέχουσες χώρες, οι 10 κέρδισαν μετάλλιο στους Αγώνες.

Πρόκειται για τη μοναδική διοργάνωση Χειμερινών Ολυμπιακών Αγώνων έως και σήμερα, όπου οι Αμερικανοί τερματίζουν στην πρώτη θέση του πίνακα μεταλλίων.

Πίνακας μεταλλίων
-----------------

Ο Αμερικανός Τζακ Σι κατέκτησε 2 χρυσά μετάλλια σε αγωνίσματα της παγοδρομίας ταχύτητας.
Παρακάτω είναι ο πίνακας μεταλλίων, που κατατάσσει τις χώρες με βάση τα μετάλλια που απονεμήθηκαν από τη Διεθνή Ολυμπιακή Επιτροπή στη διάρκεια των Αγώνων. Η κατάταξη δεν γίνεται με βάση το συνολικό αριθμό των μεταλλίων, αλλά πρώτα με βάση τον αριθμό των χρυσών, στη συνέχεια τον αριθμό των ασημένιων και τέλος, με βάση τον αριθμό των χάλκινων μεταλλίων. Αν μετά από αυτά υπάρχουν ισοπαλίες μεταξύ των χωρών, τότε οι χώρες κατατάσσονται στην ίδια θέση και μπαίνουν στη λίστα αλφαβητικά, σύμφωνα με τους κωδικούς χωρών της ΔΟΕ.

      Διοργανώτρια Χώρα

|  Θέση  | Χώρα | Χρυσά | Αργυρά | Χάλκινα | Σύνολο |
| --- | --- | --- | --- | --- | --- |
| 1 | Ηνωμένες Πολιτείες Αμερικής Ηνωμένες Πολιτείες (USA) | 6 | 4 | 2 | 12 |
| 2 | Νορβηγία Νορβηγία (NOR) | 3 | 4 | 3 | 10 |
| 3 | Σουηδία Σουηδία (SWE) | 1 | 2 | 0 | 3 |
| 4 | Καναδάς Καναδάς (CAN) | 1 | 1 | 5 | 7 |
| 5 | Φινλανδία Φινλανδία (FIN) | 1 | 1 | 1 | 3 |
| 6 | Αυστρία Αυστρία (AUT) | 1 | 1 | 0 | 2 |
| 7 | Γαλλία Γαλλία (FRA) | 1 | 0 | 0 | 1 |
| 8 | Ελβετία Ελβετία (SUI) | 0 | 1 | 0 | 1 |
| 9 | Γερμανία Γερμανία (GER) | 0 | 0 | 2 | 2 |
| 10 | Ουγγαρία Ουγγαρία (HUN) | 0 | 0 | 1 | 1 |
| **Σύνολο (10 χώρες)** | **14** | **14** | **14** | **42** |

Εξωτερικοί σύνδεσμοι
--------------------

* Χειμερινοί Ολυμπιακοί Αγώνες 1932 - Λέικ Πλάσιντ (Διεθνής Ολυμπιακή Επιτροπή)
* «1932 Winter Olympics». Olympedia.com. Ανακτήθηκε στις 24 Φεβρουαρίου 2021.
* «Olympic Analytics/1932». olympanalyt.com.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
 Πίνακες μεταλλίων Ολυμπιακών Αγώνων |
| --- |
|  |
| 
* Ολυμπιακό μετάλλιο
* Μετάλλιο Πιερ ντε Κουμπερτέν
* Μεσολυμπιάδα 1906
 |
|  |
| Θερινοί Ολυμπιακοί Αγώνες | 
* 1896
* 1900
* 1904
* 1908
* 1912
* 1920
* 1924
* 1928
* 1932
* 1936
* 1948
* 1952
* 1956
* 1960
* 1964
* 1968
* 1972
* 1976
* 1980
* 1984
* 1988
* 1992
* 1996
* 2000
* 2004
* 2008
* 2012
* 2016
* 2020
 |
|  |
| Χειμερινοί Ολυμπιακοί Αγώνες | 
* 1924
* 1928
* 1932
* 1936
* 1948
* 1952
* 1956
* 1960
* 1964
* 1968
* 1972
* 1976
* 1980
* 1984
* 1988
* 1992
* 1994
* 1998
* 2002
* 2006
* 2010
* 2014
* 2018
 |

 |
Ιερογλυφικά από τον Ναό, τώρα στο Καρνάκ
Συντεταγμένες: 25°43′58″N 32°37′41″E﻿ / ﻿25.732720°N 32.628043°E﻿ / 25.732720; 32.628043Ο **Ταφικός Ναός του Σέτι Α΄** είναι Ναός του Φαραώ του Νέου Βασιλείου Σέτι Α΄. Βρίσκεται στην Νεκρόπολη των Θηβών στην Άνω Αίγυπτο στο Νείλο απέναντι από το Λούξορ, και κοντά στην σύγχρονη πόλη Κούρνα. 

Κάτοψη του ναού

Κατασκευή
---------

Ο Ναός φαίνεται ότι κατασκευάστηκε προς το τέλος της βασιλείας του Σέτι, και ίσως να ολοκληρώθηκε από το γιο του, Ραμσή Β΄ μετά το θάνατό του. Μια αίθουσα περιέχει ένα ιερό αφιερωμένο στον πατέρα του Σέτι, Ραμσή Α΄. Ο τελευταίος αυτός ηγεμόνας βασίλεψε για δύο μόνο χρόνια και δεν κατασκεύασε ταφικό ναό για τον εαυτό του.

Παρούσα κατάσταση
-----------------

Όλη η αυλή και η πυλώνες που σχετίζονται με το μέρος είναι σήμερα ερείπια, και μεγάλο μέρος του ανατολικού μέρους του συγκροτήματος είναι θαμμένο κάτω από την σύγχρονη πόλη της Κούρνα.

Παραπομπές
----------

1. ↑  «Creatness eclipsed by magnitude». Al-Ahram Weekly. Αρχειοθετήθηκε από το πρωτότυπο στις 10 Δεκεμβρίου 2006. Ανακτήθηκε στις 15 Φεβρουαρίου 2007.
2. ↑  Weigall, Arthur (1910). *A Guide to the Antiquities of Upper Egypt*. London: Mentheun & Co. σελ. 258. ISBN 1-4253-3806-2.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Νεκρόπολη των Θηβών |
| --- |
|  |
| Τοποθεσίες ναών | 
* Ντέιρ ελ-Μπαχάρι
* Μεντινέτ Χαμπού
* Ταφικός ναός του Σέτι Α'
* Ταφικός ναός του Αμένωφι Γ'
* Ραμέσσειο
 |  |
|  |
| Βασιλική νεκρόπολη | 
* Κοιλάδα των Βασιλέων
* Κοιλάδα των Βασιλισσών
 |
|  |
| Τοποθεσίες τάφων | 
* Ντέιρ ελ-Μεντίνα
* Ελ-Ασασίφ
* Ελ-Κόκκα
* el-Tarif
* Ντρά Αμπούν ελ Νάγκα
* Γκουρνέτ Μουράι
* Σεΐχ Αμπντ ελ-Κούρνα
 |
|  |
| Σχετικά | 
* Κατάλογος Τάφων στις Θήβες
* Όμορφες εορτές της Κοιλάδας
 |

 |
Πίνακας που απεικονίζει την Ουμπούμε
Η **Ουμπούμε** (ιαπωνικά: 産女) είναι μια γυναίκα - γιοουκάι η οποία εμφανίζεται στην ιαπωνική λαογραφία με τη μορφή μιας γυμνόστηθης ενήλικης εγκύου γυναίκας, όπου τα ρούχα κάτω από τη μέση της αλείφονται με αίμα. Υποτίθεται ότι περιπλανιέται με τον θρήνο "γεννημένος, γεννημένος!". Τέλος ζητά από τους περαστικούς να τη βοηθήσουν για να πάρει στην αγκαλιά το παιδί της, αλλά μόλις το πάρε, εξαφανίζεται. Οι θρύλοι για την Ουμπούμε χρονολογούνται τουλάχιστον από τον 12ο αιώνα.

Σύμφωνα με το μύθο, το βάρος του παιδιού που κυοφορεί αυξάνεται σταδιακά μέχρι να μετατραπεί σε μεγάλο πέτρωμα ή πέτρινο άγαλμα. Σε αντίθεση με πολλά άλλα πλάσματα της ιαπωνικής λαογραφίας, οι ιστορίες της Ουμπούμε έγιναν σύγχρονοι αστικοί μύθοι και κάποιοι ισχυρίστηκαν ότι την είδαν στ'αλήθεια.

Βιβλιογραφία
------------

* Iwasaka, Michiko and Barre Toelken. *Ghosts And The Japanese: Cultural Experience in Japanese Death Legends* (1994).
* Kyogoku, Natsuhiko. *Ubume no natsu*. Tokyo: Kodansha (1994).
* Wakita, Haruko. *Women in medieval Japan: motherhood, household management and sexuality*. Monash Asia Institute (2006).
* Stone, Jacqueline Ilyse and Mariko Namba Walter. *Death and the afterlife in Japanese Buddhism* (2008).
Η **Ουνγκόλιαντ ή Ανγκόλιαντ** στο μύθο του Τόλκιν είναι ένα σκοτεινό πνεύμα που έμοιαζε με γιγάντια αράχνη, η οποία εμφανίζεται στο έργο του, Το Σιλμαρίλλιον.

Οι γιγαντιαίες αράχνες που εμφανίζονται στα έργα του Τόλκιν, με γνωστότερη την Σέλομπ, είναι απόγονοί της.

Η προέλευσή της δεν εξηγείται. Έζησε πριν την Πρώτη Εποχή. Είχε τη μορφή τεράστιας αράχνης, αρχικά κατοικούσε νότια του Βάλινορ, είχε αιώνια πείνα για φως, και ύφαινε ιστούς από σκοτάδι.

Ο Μέλκορ της υποσχέθηκε να την ικανοποιήσει και την οδήγησε στα Δύο Δέντρα του Βάλινορ, για να τα καταστρέψει ωστε να ικανοποιήσει την πείνα της με το φως τους. Στη συνέχεια έφυγαν μαζί από το Βάλινορ προς την Ανατολή, στο Μπελέριαντ, όπου η Ουνγκόλιαντ καταβρόχθισε τους θησαυρούς που έκλεψε ο συνεργάτης της απο την ταραχή. Όταν όμως ζήτησε από τον Μέλκορ να της δώσει και τα Σίλμαριλ που είχε κλέψει, για να τα φάει κι αυτά, εκείνος αρνήθηκε και αυτή του επιτέθηκε. Οι Μπάλρογκ του Μέλκορ, ήρθαν να τον βοηθήσουν όταν άκουσαν την κραυγή του από το φρούριό του, το Ουτούμνο, και έδιωξαν την Ουγκόλιαντ μακριά, με τα μαστίγιά τους.

Μετά απ' αυτό το συμβάν η Ουγκόλιαντ έφυγε απ´ τη Μέση Γη πρός τα Νότια και από τότε περιπλανιόταν στον κόσμο. Κανείς δεν ξέρει την μοίρα της, μιας και δεν αναφέρθηκε ξανά. Λέγεται ότι η Ουνγκόλιαντ τελικά έφαγε τον εαυτό της απο την ακόρεστη λαιμαργία της.

Προέλευση της Ουνγκόλιαντ
-------------------------

Η Ουνγκόλιαντ είναι ένα αινιγματικό ον σε σχέση με τα υπόλοιπα πλάσματα του Τόλκιν, καθότι δεν εξηγείται η φύση και η προέλευσή της. Υποτίθεται πως είναι Μάια, ένα από τα πολλά κατώτερα πνεύματα. Ωστόσο, αναφέρεται ως ένα πλάσμα του σκότους, και όχι ως μία από τους Άινουρ, οι οποίοι δεν ήταν κακοί αρχικά αλλά διαφθείρονταν μονο από τον Μέλκορ, το οποίο δεν συνέβη στην Ουνγκόλιαντ. Επιπλέον, εάν ήταν Μάια, δεν θα μπορούσε να είναι αρκετά ισχυρή ώστε να απειλήσει τον Μέλκορ, τον ισχυρότερο από τους Άινουρ. Συνεπώς, η Ουνγκόλιαντ είναι ένα πνεύμα του κενού, που δεν προέρχεται από τον Έρου Ιλουβάταρ, τον Δημιουργό.
Ο **Παναγιωτάκης Φωτήλας** (Καλάβρυτα, 1800 - Πάτρα, 1824) ήταν αγωνιστής της Επανάστασης του 1821 από τα Καλάβρυτα.

Βιογραφικά στοιχεία
-------------------

Γεννήθηκε στα Καλάβρυτα (ή στα Κρινόφυτα Καλαβρύτων) το 1800 κι ήταν γιος του πρόκριτου Ασημάκη Φωτήλα. 

Στις 19 Μαρτίου 1821 διέταξε να σκοτώσουν τους Τούρκους στο Σοποτό. Πολέμησε στην μάχη του Λάλα και στην Πολιορκία της Πάτρας. Πληγώθηκε σε μάχη στην Πάτρα το 1824 κοντά στο Σαραβάλι και μεταφέρθηκε στο λινό της οικογένειας που ήταν σχετικά κοντά, το σημερινό Λάγγουρα. Έπειτα μεταφέρθηκε στη μονή Ομπλού όπου ήταν το αρχηγείο κι έπειτα στην μονή του Μεγάλου Σπηλαίου η οποία χρησιμοποιούνταν σαν νοσοκομείο, ωστόσο δεν κατάφερε να κρατηθεί στην ζωή και απεβίωσε σε ηλικία μόλις 24 ετών. 

Η παράδοση αναφέρει τον ερωτά του με την κόρη του βοεβόδα των Καλαβρύτων Αρναούτογλου, Αισέ. Η Αισέ μόλις πληροφορήθηκε τον θάνατο του έπεσε από τα τείχη του κάστρου ή σε κάποιο γκρεμό. Το σώμα της βρέθηκε σε χαράδρα. Η παράδοση αναφέρει ότι είχε αποφασίσει να γίνει χριστιανή και να παντρευτούν. Για τον ερωτά τους και την τραγική κατάληξη έχει γραφτεί και ποίημα ίσως από τον Λοντοτσακίρη (Λόντος Τσακίρης ή Λεόντιος Τσακίρης) λόγιου της εποχής της Επανάστασης στο σπίτι του οποίου βρέθηκε.

Οι τέσσερις πρώτοι στίχοι του ποιήματος έχουν ως εξής :

*Πέθανε το αρχοντόπουλο του κόσμου το καμάρι*
*και η Αϊσέ η Τούρκισσα πούχε ομορφιά και χάρη*
*Αφού της έλειψε το φως γκρεμίστηκε και πάει*
*να συναντήσει γρήγορα εκείνον που αγαπάει*

Παραπομπές
----------

1. ↑  *Η Σημερινή*, φύλλο 25 Μαρτίου 1945, άρθρο: "Η Αϊσέ η κόρη του Βοεβόδα των Καλαβρύτων και ο ρόλος της εις την Επανάσταση"

Πηγές
-----

* *Πελοποννήσιοι αγωνιστές του 1821, Νικηταρά απομνημονεύματα*, Φωτάκου, εκδόσεις Βεργίνα, Αθήνα 1996.
* *Φωτάκου απομνημονεύματα*, εκδόσεις Βεργίνα, Αθήνα 1996.
* *Επιδρομές του Ιμπραήμ στα Καλάβρυτα*, Νώντας Σακελλαρόπουλος, 1971.
* *Οι Φωτηλαίοι κατά τον ιερόν αγώνα*, Γεώργιος Α. Παπανδρέου, 1931.
*
Ταραμοσαλάτα από ροζ ταραμά
Η **ταραμοσαλάτα** είναι μεζές με κρεμώδη υφή που καταναλώνεται κυρίως στην Ελλάδα. Στην Ελλάδα η ταραμοσαλάτα συνηθίζεται να καταναλώνεται σε περιόδους νηστείας (κυρίως την Καθαρά Δευτέρα), επειδή δεν περιέχει γαλακτοκομικά, αβγά (πουλερικών) κλπ.

Συστατικά
---------

Βασικό της συστατικό είναι ο ταραμάς, δηλαδή αβγά ψαριού (κυπρίνου ή άλλων).

Παρασκευή
---------

Ο ταραμάς αναμειγνύεται με ελαιόλαδο, ξερό ψωμί, πατάτα, κρεμμύδι και λεμόνι και ανακατεύεται καλά μέχρι να γίνει κρέμα. Η γεύση της ταραμοσαλάτας είναι ιδιαίτερη λόγω του ταραμά.

Είδη
----

Ανάλογα με το χρώμα του ταραμά προκύπτει και το χρώμα της ταραμοσαλάτας, δηλαδή ανοιχτό μπεζ ή ροζ. Στην βιομηχανική παραγωγή μπορεί να προστίθεται και χρώμα τροφίμων.

Δείτε ακόμα
-----------

* Ταραμάς

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **ταραμοσαλάτα**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ταραμοσαλάτα** |
Η **Συμφωνία ζωνών δράσης** του **1918** ήταν μια μυστική αγγλογαλλική συμφωνία, συνέχεια της ομώνυμης του 1917, που συνομολογήθηκε και αυτή στο Παρίσι τον Νοέμβριο του (1918) κατά την οποία λαμβάνοντας υπόψη το άνοιγμα των Δαρδανελίων μετά τη συνθήκη του Μούδρου, (31 Οκτωβρίου του 1918), ουσιαστικά αποφασίστηκε η Εκστρατεία της Κριμαίας. Στην εκστρατεία αυτή προσχώρησε και η Ελλάδα με δύο μεραρχίες (αντί τριών αρχικά), που διατέθηκαν εθελοντικά από τον τότε πρωθυπουργό της Ελλάδας Ε. Βενιζέλο αποκομίζοντας εξ αυτού προφορικές μόνο διαβεβαιώσεις περί μελλοντικής εδαφικής επέκτασης και υποστήριξης των ελληνικών θέσεων στην Ιωνία, χωρίς όμως να γίνει επ' αυτών καμία δεσμευτική πράξη..

Υφιστάμενη κατάσταση
--------------------

Μετά την Οκτωβριανή επανάσταση όπου και ανατράπηκαν οι υφιστάμενες μέχρι τότε ρωσικές κοινωνικές δομές, το νέο καθεστώς αρνήθηκε ν' αναγνωρίσει τα μέχρι τότε χρέη της τσαρικής Ρωσίας προς άλλα κράτη και κυρίως προς τη Γαλλία, καθώς και οποιεσδήποτε άλλες συμφωνίες. Παράλληλα παρέμεναν εγκλωβισμένοι στα ρωσικά λιμάνια Μουρμάνσκ, Βλαδιβοστόκ και Αρχάγγελο περίπου 23.000 άνδρες του συμμαχικού στρατού με περίπου 830.000 τόνους συμμαχικού υλικού, που μετά τη Συνθήκη του Μπρεστ - Λιτόφσκ μεταξύ Γερμανίας και Σοβιετικής Ρωσίας κινδύνευαν να περιέλθουν στους Γερμανούς. Τρεις όμως Ρώσοι στρατηγοί, οι Κορνίλωφ, Αλεξέιεφ και Ντενίκιν επιδιώκοντας τη συνέχιση του πολέμου κατά των Γερμανών στο πλευρό της Αντάντ κήρυξαν αντεπανάσταση στην περιοχή του Ντον. Έτσι με την Συμφωνία ζωνών δράσης (1917) αποφασίστηκε η επέμβαση των συμμάχων στον ρωσικό εμφύλιο πόλεμο, με τη συμμετοχή και των ΗΠΑ.

Μέτωπο Βεσσαραβίας - Κριμαίας
-----------------------------

Μετά το άνοιγμα των Δαρδανελίων αποφασίστηκε η εφαρμογή του γαλλικού σχεδίου δημιουργίας νέου μετώπου με τη Ρωσία στις περιοχές Βεσσαραβίας και Κριμαίας, με αποστολή γαλλικού και ελληνικού στρατού συνεπικουρούμενοι από γαλλικά και ελληνικά πολεμικά πλοία. Κατόπιν αυτού ξεκίνησε ένα μήνα μετά η εκστρατεία της Κριμαίας

Παραπομπές
----------

1. ↑  ΑΣ/ΔΙΣ σ.27
2. ↑  Κ Σακελλαρόπουλος,σ.55
3. ↑  Χ. Νικολάου σ.252
4. ↑  Ν. Δ. Νικολαΐδης, σ.85

Πηγές
-----

* ΑΣ/ΔΙΣ "Η Εκστρατεία εις την Μικράν Ασίαν 1919-1922" Αθήναι 1957 τομ. 1ος, σελ.27
* Κ. Σακελλαρόπουλος: "Η σκιά της Δύσεως" Αθήναι 1960, σελ.55
* Χαραλ. Νικολάου: "Διεθνείς συνθήκες και συμβάσεις" Εκδόσεις Φλώρος, Αθήνα 1996, σελ.252.
* Ν. Δ. Νικολαΐδης: "Ο ναύαρχος Γεώργιος Κακουλίδης" χ.χ. Αθήνα
Η **Στεπαντσμίντα** (γεωργιανά: სტეფანწმინდა) είναι κωμόπολη στην περιοχή Μτσχέτα-Μτιανέτι της βορειοανατολικής Γεωργίας. Ιστορικά και εθνογραφικά, η πόλη είναι μέρος της επαρχίας Χέβι. Αποτελεί κέντρο του Δήμου Καζμπέγκι.

Η πόλη βρίσκεται κατά μήκος των όχθων του ποταμού Τέρεκ, 157 χιλιόμετρα βόρεια της Τιφλίδας σε υψόμετρο 1.740 μέτρων πάνω από την επιφάνεια της θάλασσας. Το κλίμα της Στεπαντσμίντα είναι μέτρια υγρό με σχετικά ξηρούς, κρύους χειμώνες και μακρά και δροσερά καλοκαίρια. Η μέση ετήσια θερμοκρασία είναι 4,9 βαθμοί Κελσίου.

Η Στεπαντσμίντα πήρε το όνομά της από έναν Γεωργιανό Ορθόδοξο μοναχό ονόματι Στέφαν, ο οποίος κατασκεύασε ένα ερημητήριο σε αυτήν την τοποθεσία που αργότερα έγινε ο στρατιωτικός δρόμος της Γεωργίας.

Αξιοθέατα
---------

Η Στεπαντσμίντα είναι γνωστή για τη γραφική της θέση στα βουνά του Μεγάλου Καυκάσου και αποτελεί κέντρο για πεζοπόρους και ορειβάτες. Τα τοπικά αξιοθέατα περιλαμβάνουν το Μουσείο Καζμπέγκι, το Εθνογραφικό Μουσείο στην πόλη, και την Εκκλησία της Αγίας Τριάδας στο Γκέργκετι εκτός πόλεως, καθώς και το ίδιο το όρος Καζμπέγκι και τα αλπικά λιβάδια και τα δάση του γύρω φυσικού καταφυγίου Καζμπέγκι.

Gergeti Trinity ChurchΗ εκκλησία της Αγίας Τριάδας στο Γκέργκετι

Παραπομπές
----------

1. ↑  www.geostat.ge/index.php?action=page&p\_id=2152&lang=geo.

Εξωτερικοί σύνδεσμοι
--------------------

* Πολυμέσα σχετικά με το θέμα  Stepantsminda στο Wikimedia Commons